I 1814 ble festningen angrepet og omringet av svenskene. De hadde blant annet gått i land på Tangen på sørspissen av Kråkerøy og rykket frem til en posisjon som senere fikk navnet Svenskeberget sørvest for festningen. Herfra hadde svenskene gode posisjoner og fordel av terrenghøyden. Herfra kunne kanonene deres skyte rett inn i festningsbyen. Etter et kortvarig bombardement overgav Hals festningen den 4. august 1814.